

VLADA REPUBLIKE HRVATSKE

Zagreb, 24. rujna 2020.

|  |  |
| --- | --- |
| **Predlagatelj:** | Ministarstvo mora, prometa i infrastrukture |
| **Predmet:** | Prijedlog zaključka o prihvaćanju Godišnjeg izvješća o radu Hrvatske regulatorne agencije za mrežne djelatnosti za 2019. godinu |

**Prijedlog**

 Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 13. Zakona o elektroničkim komunikacijama (Narodne novine, br. 73/08, 90/11, 133/12, 80/13, 71/14 i 72/17), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2020. godine donijela

**ZAKLJUČAK**

 Prihvaća se Godišnje izvješće o radu Hrvatske regulatorne agencije za mrežne djelatnosti za 2019. godinu, u tekstu koji je dostavilo Vijeće Hrvatske regulatorne agencije za mrežne djelatnosti, aktom KLASE: 001-02/20-01/01, URBROJA: 376-01-20-3, od 18. lipnja 2020.

Klasa:

Urbroj:

Zagreb,

PREDSJEDNIK

mr.sc. Andrej Plenković

**OBRAZLOŽENJE**

Vijeće Hrvatske regulatorne agencije za mrežne djelatnosti (u daljnjem tekstu: HAKOM), u skladu s člankom 13. Zakona o elektroničkim komunikacijama (Narodne novine, br. 73/08, 90/11, 133/12, 80/13, 71/14 i 72/17), podnosi Hrvatskom saboru i Vladi Republike Hrvatske, do kraja lipnja za prethodnu kalendarsku godinu, godišnje izvješće o radu HAKOM-a.

Godišnje izvješće o radu HAKOM-a sadržava podatke o ispunjavanju ciljeva i zadaća utvrđenih godišnjim programom rada HAKOM-a, a osobito podatke o provedbi utvrđenih načela i ciljeva politike razvoja elektroničkih komunikacija, podatke o stanju razvoja tržišta elektroničkih komunikacija te ostvarivanju regulatornih načela i ciljeva iz članka 5. Zakona o elektroničkim komunikacijama, podatke o stanju razvoja tržišta poštanskih usluga i ostvarivanju regulatornih načela i ciljeva u skladu sa Zakonom o poštanskim uslugama (Narodne novine, br. 144/12, 153/13, 78/15 i 110/19), podatke u skladu sa Zakonom o regulaciji tržišta željezničkih usluga i zaštiti prava putnika u željezničkom prijevozu (Narodne novine, broj 104/17), podatke o rješavanju sporova između krajnjih korisnika usluga i operatora javnih komunikacijskih usluga, financijska izvješća i završni račun HAKOM-a, druge podatke mjerodavne za prikaz razvoja tržišta elektroničkih komunikacija, poštanskih usluga i željezničkih usluga u Republici Hrvatskoj te druge podatke u vezi s provedbom navedenih zakona i propisa donesenih na temelju tih zakona.

Vijeće HAKOM-a dostavilo je Vladi Republike Hrvatske svojim aktom, klase: 001-02/20-01/01, urbroja: 376-01-20-2, od 18. lipnja 2020. godine, Godišnje izvješće o radu Hrvatske regulatorne agencije za mrežne djelatnosti za 2019. godinu, zajedno s potpisanom Izjavom o fiskalnoj odgovornosti za 2019. godinu.

Budući da je Godišnje izvješće o radu Hrvatske regulatorne agencije za mrežne djelatnosti za 2019. godinu izrađeno pregledno, sveobuhvatno i kvalitetno, te je strukturirano u skladu s odredbama članka 13. Zakona o elektroničkim komunikacijama, predlaže se Vladi Republike Hrvatske donošenje predmetnog Zaključka o prihvaćanju Godišnjeg izvješća o radu Hrvatske regulatorne agencije za mrežne djelatnosti za 2019. godinu, u tekstu koji je dostavilo Vijeće HAKOM-a.

Procjena fiskalnog učinka – ovaj Zaključak nema utjecaja na državni proračun Republike Hrvatske.



VLADA REPUBLIKE HRVATSKE

Zagreb, 24. rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Hrvatske regulatorne agencije za mrežne djelatnosti za 2019. godinu - davanje mišljenja Hrvatskome saboru  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Godišnje izvješće o radu Hrvatske regulatorne agencije za mrežne djelatnosti za 2019. godinu – mišljenje Vlade

Veza: Pismo Hrvatskoga sabora, klase: 021-12/20-09/36, urbroja: 65-20-03, od 25. kolovoza 2020.

 Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20) Vlada Republike Hrvatske o Godišnjem izvješću o radu Hrvatske regulatorne agencije za mrežne djelatnosti za 2019. godinu daje sljedeće

**MIŠLJENJE**

 Vlada Republike Hrvatske predlaže Hrvatskome saboru da prihvati Godišnje izvješće o radu Hrvatske regulatorne agencije za mrežne djelatnosti za 2019. godinu, koje je predsjedniku Hrvatskoga sabora podnijelo Vijeće Hrvatske regulatorne agencije za mrežne djelatnosti, aktom od 18. lipnja 2020. godine.

 Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila, ministra mora, prometa i infrastrukture, Olega Butkovića te državne tajnike Tomislava Mihotića i Josipa Bilavera

PREDSJEDNIK

mr. sc. Andrej Plenković